Molnupiraviir
Molnupiraviir (arenduskoodid MK-4482 ja EIDD-2801) on ettevõtete Merck & Co. ning Ridgeback Biotherapeutics poolt gripi raviks välja töötatud eksperimentaalne viirusevastane ravim. Algselt Atlantas Emory Ülikooli teadlaste loodud ravimi kliinilised katsetused on näidanud tõhusust koroonaviirus SARS-CoV-2 paljunemise pärssimisel organismis. Maailma esimese riigina sai ravim 4. novembril 2021 COVID-19 raviks kasutusloa Ühendkuningriigis.